Ο Σχίζας Ντακ είναι παπιόμορφος χαρακτήρας του Ντίσνεϋ.

Πίνακας περιεχομένων εμφάνιση]

Προφίλ Edit

Ο Σχίζας Ντακ είναι γιος του του Ευγένιου Ντακ και της Ανατρέλας Ανεμοδούρη, ενώ έχει αδερφό τον Φέθρυ Ντακ.

Ιστορία Edit

Ο Σχίζας Ντακ είναι δημιούργημα του Καρλ Μπαρκς και εμφανίστηκε για πρώτη φορά στην δεκασέλιδη ιστορία Log Jockey, το 1962, που από τότε ο Καρλ Μπαρκς δεν τον ξαναχρησιμοποίησε σε ιστορία του. Ο Σχίζας, χωρίς να λάβουμε υπ' όψιν την προαναφέρουσα ιστορία, έχει εμφανιστεί σε μόλις 2 ιστορίες, μία του Ντάνιελ Μπράνκα, που δημοσιεύτηκε στο ΚΟΜΙΞ 254, και μία του Κάρλος Μότα.

Ο Ντον Ρόσα για τον Σχίζα Edit

Ο Ντον Ρόσα, στην συνέντευξή του στο ΚΟΜΙΞ 100 με θέμα το Γενεαλογικό Δέντρο των Ντακ, αναφέρει ανοιχτά πως θα ήθελε ο Σχίζας Ντακ να είναι μοναχογιός και να μην έχει αδερφό του τον Φέθρυ. Παραθέτουμε παρακάτω το σχετικό απόσπασμα:

« [...] Στη συνέχεια, υπάρχει ο Φέθρυ Ντακ, ένας άκρως εκνευριστικός χαρακτήρας, που σχεδιάστηκε από τις "μυστικές υπηρεσίες" των Disney Studios, ευτυχώς μόνο για την Ευρώπη. Όταν μου ζητήθηκε από τις εκδόσεις Egmont να τοποθετήσω σε ένα... κλωνάρι του δένδρου μου τον Φέθρυ Ντακ, το έκανα με μεγάλη δυσφορία. Με πολλή ευχαρίστηση θα είχα να προτείνω όποιος από τους αναγνώστες το επιθυμεί, να αφαιρέσει τον Φέθρυ από το γενεαλογικό μου δένδρο και να θεωρήσει τον Σχίζα Ντακ ως μοναχογιό! »

Ο Σχίζας Ντακ στην Ελλάδα Edit

Ο Σχίζας Ντακ, έκανε την πρώτη του εμφάνιση στην Ελλάδα στο περιοδικό Γέλιο & Χαρά το 1964, με την ιστορία του Καρλ Μπαρκς Log Jockey, που αποδόθηκε με τον τίτλο Οι συγγενείς. Στο ΚΟΜΙΞ εμφανίστηκε δύο φορές, μία στο Γενεαλογικό Δέντρο των Ντακ το 1996, και στην ιστορία του Ντάνιελ Μπράνκα που δημοσιεύτηκε στο ΚΟΜΙΞ 254 Smarter Than The Toughies (Οταν η εξυπνάδα νικάει τα μπράτσα!)

Στην ιστορία Όταν η εξυπνάδα νικάει τα μπράτσα! Edit

Στην συγκεκριμένη ιστορία, από λάθος του περιοδικού, ο Σχίζας ονομάζεται Ασπρονέρης Ντακ. Αυτό προφανώς οφείλεται στο πρωτότυπο αγγλικό όνομα του ήρωα, που είναι Whitewater Duck!